  Туспуктэм: Удмуртиысь тазалыкез утёнъя министерстволэн пресс-службаез Майя Бывальцева Ижысь Шор площадьын «За счастье жить благодарю» адӟытон усьтӥзы. Сое Эм ужасьлэн нуналэзлы тупатӥзы, ивортӥз Удмуртиысь тазалыкез утёнъя министерстволэн пресс-службаез. Адӟытонэ висисьёслэн тау каронъёссы но эмчиослэн, эмсузэръёслэн, фельдшеръёслэн но быдэс коллективъёслэн туспуктэмъёссы поттэмын. Кызьы вераз тазалыкез утёнъя министрлэн ужзэ быдэсъясь Наталья Якимова, эмъяськонниосы трос вазиськонъёс вуо, соос пӧлын сюлмысь тау каронъёс, улонзэс утем сярысь паймымон учыръёс но. « Милям со учыръёсты вераммы но, жадемзы но куаретонъёс шоры учкытэк, сюлмысь ужась эмчиослэсь тусбуйёссэс возьматэммы потӥз. Татын ковид госпитальёсысь бригадаослы, хирургъёслы, гинекологъёслы, онкологъёслы, кардиологъёслы, фельдшеръёслы, эмсузэръёслы но мукет ӧнерчиослы тау каронъёс люкамын » Наталья Якимова, Удмуртиысь тазалыкез утёнъя министрлэсь ужзэ быдэсъясь Адӟытонэ Можга ёрос эмъюртысь пыктос висёнъёсъя центрысь эмсузэр Ольга Гудкова. Солэн кылъёсызъя, висисьёслэн тау каремзы ужзэ эшшо ӟечгес быдэсъяны мылкыд сётэ. Министрлэсь ужзэ быдэсъясь пусйиз, таӵе адӟытон ялан ортчытъяны малпало. Тодэ вайытом, Эм ужасьлэн ӧнер нуналэз азьын удысын тыршись 16 ӧнерчиос данъетъёс басьтӥзы.  Тегъёс: Удмуртия эмчиос адӟытон Ижкар  